Uddevallabron

Uddevallabron je cestný zavesený most v švédskej provincii Västra Götaland v blízkosti mesta Uddevalla. Výstavba mosta navrhnutého spoločnosťou Lokal XXX Arkitekter AB sa začala v máji 1997 a ukončená bola o tri roky neskôr. Po otvorení 20. mája 2000 skrátil trasu E6 o 12 km. S celkovou dĺžkou 1 712 m je most tretím najdlhším diaľničným mostom v krajine (po mostoch Öresundsbron s dĺžkou 7 845 m a Sundsvallsbron s dĺžkou 2 109 m) a siedmym najdlhším celkovo. Most má 15 polí, najväčšie je s dĺžkou rozpätia 414 m druhým najdlhším zaveseným poľom v krajine. Celková šírka mostovky je 27 m a vedie po nej štvorpruhová vozovka. Hlavné pylóny sú 149 m vysoké a výškový rozdiel medzi mostovkou a hladinou fjordu Byfjorden je 47 m. Na výstavbu mosta bolo použitých 9 000 t ocele a 35 000 m³ betónu. Celkové finančné náklady činili 900 mil. SEK. Referencie Iné projekty Commons ponúka multimediálne súbory na tému Uddevallabron